Vier seuns uit dreineringstelsel geredVier seuns is Woensdagmiddag in Kliptown, Soweto, gered nadat hulle in ŉ dreineringstelsel vasgesit het, het die Johannesburgse noodbestuursdienste gesê. Robert Mulaudzi, woordvoerder vir EMS, het gesê kinders het die gemeenskap in kennis gestel dat die groep seuns, tussen die ouderdom 8 en 14 jaar oud, in die drein vassit. Nadat hulle die hele gebied deursoek het, het EMS die seuns opgespoor en vir ŉ uur lank gesukkel om hulle te bevry. Die seuns was ongedeerd. Een van die seuns het aan EMS gesê dat die kinders gewoonlik in die oop dreineringstelsel speel. “Ons doen ŉ beroep op die gemeenskap om nie die kinders in die dreine te laat speel nie, aangesien dit gevaarlik is,” het Mulaudzi gesê. -SAPA